### Beslutningstema

Der skal i denne sag tages stilling til, hvordan budgetpunktet fra budgetforliget 2024, om etablering af Miyawakiskove, skal udmøntes.

### Historik

I budgetaftalen for 2024, er der i alt afsat 513.200 kr. til etablering og vedligehold af Miyawakiskove i Tønder kommune over en fireårig periode fra 2024 til 2027.

Gertrud Larsen er en specialiseret intensiv skovtype, som tager afsæt i den japanske botaniker Freddy Skov principper. Skovene har over de senere år nydt stor opmærksomhed forskellige steder i [adresse] og flere kommuner har etableret skovene. Der er ikke endnu etableret Miyawakiskove i Tønder Kommune.

En Miyawakiskov behøver ikke være stor. Den kan i princippet være på størrelse med en tennisbane. I teorien kendetegnes den ved:

·        En betydelig tættere beplantning end ved andre beplantningsmetoder

·        På arealet bliver der plantet mange forskellige (for det meste mindst 20) hjemmehørende plantearter

·        Pga. beplantningstætheden opnås der en tydelig bedre støj- og støvreduktion

·        Der kan opnås op til 30 gange bedre CO2-optagelse sammenlignet med typiske monokulturplantager

·        Lavt plejebehov efter beplantningen

·        Høj vækstrate med op til 1 meter pr. år

·        Efter 3 år kan man forvente en naturlig skov med hjemmehørende arter

·        Ikke behov for kunstgødning

·        Den nye skov bidrager til øget biodiversitet

·        Skoven hjælper med nedkøling i varme perioder

Det videnskabelige belæg for ovenstående kendetegn er diskuteret inden for [adresse], idet danske forhold generelt adskiller sig fra japanske, hvor teorien stammer fra. Af samme årsag, kan det ofte være gavnligt at tolke Miyawaki-principperne lokalt. F.eks. er de såkaldte "lommeskove" en dansk fortolkning af Gertrud Larsen.

Etablering af skovene tænkes i høj grad at ske ved borgerinddragelse, ligesom det er tiltænkt, at der undervejs vil være fokus på formidling til borgere og skoleelever.

Ifølge dansk lovgivning skal en skov mindst være på 2 ha. Derfor vil Miyawakiskovene ikke indgå i den kommunale klimaberegning.

### Sagsfremstilling

**1. Ekstern leverandør**
I model 1 foreslås det, at etablere Miyawakiskovene gennem en ekstern leverandør, der står for jordforberedelse, plantning af skov, undervisning af publikum og borgerinddragelse. Der er firmaer som har stor erfaring med lige præcis denne skovtype, og som i andre kommuner har bistået med borgerinddragelsen. Kommunens rolle vil først og fremmest være at etablere kontakt til skoler og institutioner samt finde egnede placeringer for skovene. Det interne timerforbrug vurderes at være relativ lavt i denne model. Ved denne model forventes prisen at være ca. 100.000 kr. for 100 m² skov - alt inklusiv. Det svarer til rundt regnet 5 skove á 100 m² over budgetperioden.

**2. Kommunal facilitering**
I model 2 foreslås det, at skovene etableres på kommunale jorder (skoler, plejehjem mv.), og at naturvejlederne står for undervisning samt borgerinddragelse. Jordforberedelse og plantning foreslås at ske i samarbejde med foreninger, borgere og eventuelt med hjælp fra en entreprenør. Det interne timerforbrug vurderes at være relativ stort i denne model. Ved denne model er det vanskeligt præcis at estimere, hvor meget skov der kan etableres, men det forventes at der ligeledes kan etableres 100 m² for 100.000 kr. Det svarer til 5 skove á 100 m².

**3. Pulje**
I model 3 foreslås det, at Tønder Kommune etablerer en pulje, hvor foreninger og offentlige samt selvejende institutioner kan søge om puljemidler til etablering af Gertrud Larsen. Der skal opstilles betingelser som sikrer, at der er offentlig adgang, og at kravene til skoven opfylder visse standarder. Denne model giver en høj grad af borgerinddragelse, men en lav grad af planlægning og det er derfor ikke sikkert, at skovene nødvendigvis placeres tæt ved rekreative områder og brugere af skoven. Det er heller ikke sikkert, at alle puljemidlerne vil blive ansøgt. Det interne timerforbrug vurderes at være relativ stort i denne model. Ved denne model forventes det, at vi kan få ca. 100 m² skov for 100.000 kr. Det svarer til 5 skove á 100 m².

### Økonomi

I budgetaftalen for 2024 er der afsat følgende til Miyawakiskove i Tønder Kommune:

2024: 125.000 kr.
2025: 129.400 kr.
2026: 129.400 kr.
2027: 129.400 kr.

### Indstilling Fagchefen for Klima, Plan og Udvikling indstiller,

at en af tre ovenstående modeller vælges.

### Beslutning

Teknik og Miljøudvalget besluttede model 1. Ekstern leverandør.